Les festes patronals de Santa Anna es celebraran del 22 al 26 de juliol
19 juliol 2022

## Les festes patronals de Santa Anna es celebraran del 22 al 26 de juliol19 juliol 2022Última actualització: 19 juliol 2022

![](../gestion/img/493190e00a5ae176ee62519bc88d79ef340475da5964a04b5c050005b370e933.jpg)  
  

El divendres pròxim, 22 de juliol, es reprendran les festes patronals de Santa Anna i romandran fins el pròxim 26 de juliol. Així ho han presentat aquest matí en roda de premsa la presidenta de la Junta de Districte de la barriada, **Alícia Izquierdo**, i alguns dels seus festers: **Laura Mayor, Ana Aranda, Alba Cano i Bruno Estruch**.

“Hi haurà activitats per a totes les edats i públics com, per exemple, esmorzars, actuacions musicals, processons, cinema, cavalcades...”, ha destacat Izquierdo. Totes les activitats seran gratuïtes a excepció del concurs de paelles del dissabte 23 de juliol.

Per altra banda, Mayor ha detallat que les festes “ja vam començar el passat dissabte amb la cavalcada de disfresses, un sopar i disco mòbil. Ens han servit per a calfar motors de cara als dies clau”. A més, ha afegit que “es recupera la missa dalt de l’ermita que no es feia des d’abans de la pandèmia”.

“Aquest és un barri privilegiat que estarà molt de moda als pròxims anys. El seu entorn natural al costat de la muntanya i la forta inversió pel futur Palau de Justícia són dos dels al·licients”, ha conclòs l’edil, qui ha animat a participar en unes festes que tornen després de dos anys d’interrupció.

**Programació**

\- **Divendres 22 de juliol**: 20 h decoració del barri; i 22 h cinema solidari “Jinetes de la justicia”.

\- **Dissabte 23 de juliol**: 19:30 h concurs de paelles; i 23 h disco mòbil amb animació.

\- **Diumenge 24 de juliol**, ‘Dia del Veí’: 21:30 h sopar d’entrepà; 23 h disco mòbil.

\- **Dilluns 25 de juliol**, ‘Festivitat de Sant Jaume’:  8 h volteig de campanes; 8:30 h despertà pel barri; 10 h esmorzar de festers; 11:30 h parc aquàtic; 12:30 h pasacarrer per barri; 13:30 h gran traca; 14 h dinar de festers; 20 h recollida de festers; 21:30 h processó de baixada de Santa Anna; i 00:00 h disco mòbil i entrega de premis dels diferents concurs.

\- **Dimarts 26 de juliol**, ‘Festivitats de Santa Anna’: 8 h volteig de campanes; 8:30 h despertà pel barri; 9 h missa en l’ermita de Santa Anna; 10 h esmorzar de festers; 11 h pasacarrer pel barri; 11:30 cordà d’aigua; 13:30 h gran traca; 14 h dinar de festers i autoritats; 20:15 h recollida de festers; 21 h missa en honor a la nostra patrona; i 21:45 h processó de pujada de Santa Anna i al finalitzar mascletà nocturna. 

[Twittear](https://twitter.com/share)